מפיץ על

שרטוט של הקומה התשיעית של מלון מטרופול ב[[הונג קונג, המראה היכן התרחש אירוע הפצת-על של סארס בשנת 2003]]
מפיץ על (סופר-ספרדר; באנגלית: superspreader) הוא אורגניזם הנגוע במחלה ומידבק בצורה יוצאת דופן. בהקשר של מחלה המועברת בין בני אדם, מפיץ על הוא אדם הסביר יותר להדביק אחרים, בהשוואה לאדם נגוע טיפוסי. מפיצים כאלה נחשבים למדאיגים במיוחד באפידמיולוגיה.

מקרים מסוימים של הפצת-על תואמים את כלל 80-20,<ref name="galvani05"></ref> שעל פיו כ-20% מהאנשים הנגועים אחראים ל-80% מההעברות, אם כי עדיין ניתן לומר כי הפצת-העל מתרחשת כאשר מפיצי על מהווים אחוז גבוה יותר או נמוך יותר של העברות.<ref name="Lloyd-Smith JO 2005"></ref> במגפות עם אירועי הפצת-על (SSEV) כאלה, רוב האנשים מדביקים מעט דרך מגע שניוני באופן יחסי.

אירועי הפצת-על מעוצבים על ידי מספר גורמים, כולל ירידה בחסינות העדר, זיהומים נוזוקומיים, ארסיות (רמת האלימות), עומס נגיפי, אבחון שגוי, דינמיקה של זרימת האוויר, בעיות תפקודיות של המערכת החיסונית וזיהום משותף עם פתוגן אחר.<ref name="stein11"></ref>

== גורמים בהעברה ==
כיצד זיהום מתפשט בקהילה עם אנשים מחוסנים ולא מחוסנים.
מפיצי על זוהו כמי שמפרישים מספר פתוגנים גבוה מהרגיל בזמן שהם מידבקים. זה גורם למגעים שלהם להיחשף לעומסים נגיפיים/חיידקיים גבוהים יותר ממה שהיה נראה במגעים של אלה שאינם מפיצי על עם משך חשיפה זהה.<ref name="Kenneth J. Rothman 2008. page 561">Kenneth J. Rothman, Sander Greenland, and Timothy L. Lash. Modern Epidemiology, 3rd Edition. 2008. p. 561. Lippincott, Williams & Wilkins. Philadelphia.</ref>

=== מספר התרבות בסיסי ===
מספר ההתרבות הבסיסי R<sub>0</sub> הוא המספר הממוצע של זיהומים משניים הנגרמים על ידי אדם מידבק טיפוסי באוכלוסייה רגישה לחלוטין.<ref name="galvanimay"></ref> מספר ההתרבות הבסיסי מחושב על ידי הכפלת מספר המגעים הממוצע בהסתברות הממוצעת שאדם רגיש יידבק, מה שמכונה פוטנציאל ההתפזרות.

=== מספר התרבות פרטני ===
מספר ההתרבות הפרטני מייצג את מספר ההדבקות המשניות שנגרמו על ידי אדם ספציפי בזמן שהאדם מידבק. יש אנשים שמספר ההתרבות הפרטני שלהם גבוה משמעותית מהממוצע והם ידועים כמפיצי על. באמצעות מעקב מגעים, אפידמיולוגים זיהו מפיצי על בחצבת, שחפת, אדמת, אבעבועות הקוף, אבעבועות שחורות, קדחת דימומית אבולה וסארס.<ref name="deserres13"></ref>

=== זיהומים משותפים עם פתוגנים אחרים ===
מחקרים הראו כי גברים עם HIV בעלי זיהום משותף בלפחות מחלה מינית אחת אחרת, כגון זיבה, הפטיטיס C ונגיף הרפס סימפלקס 2, סובלים משיעור HIV גבוה יותר מאשר גברים ללא זיהום משותף. על פי החישובים, שיעור ההתפזרות הזה היה קיים גם אצל גברים עם עומסים נגיפיים הדומים ל-HIV. לאחר סיום הטיפול בזיהום משותף, שיעור התפזרות ה-HIV חוזר לרמות דומות לשל גברים ללא זיהום משותף.<ref name="cohen97"></ref><ref name="winter99"></ref>

=== היעדר חסינות עדר ===
חסינות העדר, או אפקט העדר, מתייחסת להגנה העקיפה שמעניקים חברי הקהילה המחוסנים לחברים שאינם מחוסנים במניעת התפשטות מחלות מידבקות. ככל שמספר האנשים המחוסנים גדול יותר, כך קיים פחות סיכוי להתרחשותה של התפרצות מכיוון שיש פחות מגעים רגישים. באפידמיולוגיה, חסינות העדר ידועה כהתרחשות תלויה מכיוון שהיא משפיעה על העברה לאורך זמן. כאשר פתוגן המעניק חסינות לניצולים נע דרך אוכלוסייה רגישה, מספר המגעים הרגישים יורד. גם אם אנשים רגישים נשארים, אנשים שבאו עימם במגע עשויים להתחסן, וכך תימנע התפשטות נוספת של הזיהום.<ref name="Fine P 1993"></ref> שיעור האנשים שצריכים להיות חסינים באוכלוסייה שמתפשטת בה מחלה כדי שהמחלה תגווע הוא סף חסינות העדר. ערכו משתנה עם ארסיות המחלה (כמה היא אלימה), יעילות החיסון ופרמטר המגע עבור האוכלוסייה.<ref></ref> זה לא אומר שהתפרצות לא תוכל להתרחש, אך היא תהיה מוגבלת.<ref name="yeung05"></ref><ref name="fine11"></ref>

לפי ההערכות הקיימות עבור הקורונה, בין 60 ל-80 אחוז מהציבור צריכים להיות חסינים למחלה כדי שתגווע מאליה.<ref></ref>

== ראו גם ==

* התפרצות מחלה – עלייה פתאומית במספר המופעים של מחלה
* פנדמיה – התפשטות מהירה של מחלה בקרב אוכלוסייה

== קישורים חיצוניים ==
* [https://www.who.int/en/ ארגון הבריאות העולמי (WHO)] – מקור מידע מהימן בנושאי בריאות עולמיים
* [http://news.bbc.co.uk/2/hi/health/4381924.stm מגפות עבר שהחריבו את אירופה], באתר BBC
* [https://www.cdc.gov/flu/pandemic/phases.htm שלבי מגפת שפעת], באתר המרכז האמריקאי לבקרת מחלות (CDC)
* [http://www.ecdc.europa.eu/ המרכז האירופי לבקרת מחלות ומניעתן (ECDC)]
* [https://www.youtube.com/watch?v=UG8YbNbdaco כיצד מתפשטות מגפות], סרטון באתר TED-Education

== הערות שוליים ==

קטגוריה:מגפות
קטגוריה:מחלות זיהומיות וטפיליות
קטגוריה:אפידמיולוגיה